Page:Oxford Book of English Verse 1250-1900.djvu/48

 Thair wes nane that he ourtuk, In rycht or yit in wrang, Bot all in schondir he thame schuk, The Gyand wes so strang.

He held the Lady day and nycht Within his deip dungeoun, He wald nocht gif of hir a sicht For gold nor yit ransoun— Bot gif the King mycht get a knycht, To fecht with his persoun, To fecht with him beth day and nycht, Quhill ane wer dungin doun.

The King gart seik baith fer and neir, Beth be se and land, Off ony knycht gif he mycht heir Wald fecht with that Gyand: A worthy Prince, that had no peir, Hes tane the deid on hand For the luve of the Lady cleir, And held full trew cunnand.

That Prince come prowdly to the toun Of that Gyand to heir, And fawcht with him, his awin persoun, And tuke him presoneir, And kest him in his awin dungeoun Allane withouten feir, With hungir, cauld, and confusioun, As full weill worthy weir.

quhill] until. dungin doun] beaten down. his awin persoun] himself. withouten feir] without companion.